----

----

I Informácie

Rada

----

ROZHODNUTIE RADY

z 18. decembra 2006,

ktorým sa vymenúvajú členovia a náhradníci Poradného výboru pre vzdelávanie a odbornú prípravu v oblasti architektúry

(2006/C 320/01)

RADA EURÓPSKEJ ÚNIE,

so zreteľom na Zmluvu o založení Európskeho spoločenstva,

so zreteľom na rozhodnutie Rady č. 85/385/EHS z 10. júna 1985, ktorým sa zriaďuje Poradný výbor pre vzdelávanie a odbornú prípravu v oblasti architektúry, a najmä na jeho články 3 a 4, (1)

berúc do úvahy, že podľa článku 3 uvedeného rozhodnutia sa uvedený výbor skladá z troch expertov z každého členského štátu a jedného náhradníka za každého z týchto expertov; že podľa článku 4 toho istého rozhodnutia funkčné obdobie týchto expertov a náhradníkov trvá tri roky a že pred uplynutím trojročného obdobia sa končí ich odstúpením, úmrtím alebo nahradením iným členom alebo náhradníkom; v takom prípade sa člen alebo náhradník vymenúva na zvyšný čas funkčného obdobia;

berúc do úvahy, že Rada svojím rozhodnutím 2006/C 68/03 z 9. marca 2006 (2) vymenovala členov a náhradníkov Poradného výboru pre vzdelávanie a odbornú prípravu v oblasti architektúry na obdobie troch rokov od dátumu svojho rozhodnutia;

berúc do úvahy, že vlády siedmich členských štátov navrhli kandidátov na účely vymenovania alebo nahradenia členov a náhradníkov,

ROZHODLA TAKTO:

Jediný článok

Za členov a náhradníkov Poradného výboru pre vzdelávanie a odbornú prípravu v oblasti architektúry sa na obdobie, ktoré začína dátumom tohto rozhodnutia a končí 9. marca 2009, vymenúvajú:

A.   AKTÍVNI EXPERTI

B.   EXPERTI UNIVERZITNÝCH VZDELÁVACÍCH INŠTITÚCIÍ ALEBO INŠTITÚCIÍ NA ROVNAKEJ ÚROVNI V OBLASTI ARCHITEKTÚRY

C.   EXPERTI PRÍSLUŠNÝCH ORGÁNOV ČLENSKÝCH ŠTÁTOV

V Bruseli 18. decembra 2006

Za Radu

predseda

J.-E. ENESTAM

----

(1)Ú. v. EÚ L 223, 21.8.2005, s. 26-27.

(2)Ú. v. EÚ C 68, 21.3.2006, s. 6-8.

----

----

Oznámenie určené osobám/skupinám/subjektom, ktoré boli na základe rozhodnutia Rady č. 1008/2006/ES z 21. decembra začlenené na zoznam osôb, skupín a subjektov, na ktoré sa vzťahuje nariadenie (ES) č. 2580/2001

(2006/C 320/02)

Osoby, skupiny a subjekty uvedené v prílohe k rozhodnutiu Rady č. 1008/2006/ES z 21. decembra (1) sa upozorňujú na tieto informácie:

Rada Európskej únie zistila, že osoby, skupiny alebo subjekty na uvedenom zozname sa podieľajú na teroristických činoch v zmysle príslušných právnych nástrojov EÚ a preto boli uvedeným rozhodnutím začlenení na zoznam osôb, skupín a subjektov, na ktoré sa vzťahujú obmedzujúce opatrenia ustanovené nariadením Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (2). Uvedené nariadenie ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutým osobám, skupinám alebo subjektom a zákaz priameho alebo nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov takýmto osobám, skupinám alebo subjektom.

Dotknuté osoby, skupiny alebo subjekty sa upozorňujú na možnosť podať na príslušné orgány relevantného členského štátu alebo štátov uvedené v prílohe daného nariadenia žiadosť s cieľom získať povolenie použiť zmrazené finančné prostriedky na základné potreby alebo osobitné platby (pozri článok 5 uvedeného nariadenia).

Dotknuté osoby, skupiny a subjekty môžu podať žiadosť s cieľom získať odôvodnenie Rady týkajúce sa ich začlenenia na uvedený zoznam (pokiaľ im takéto odôvodnenie už nebolo oznámené). Takisto môžu podať na Radu žiadosť so sprievodnými dokladmi o zváženie rozhodnutia začleniť ich na uvedený zoznam.

Takéto žiadosti sa posielajú na túto adresu: Rada Európskej únie (Attn.: UNSCR 1373 designations), Rue de la Loi 175, B-1048 Brussels.

Všetky dotknuté osoby, skupiny a subjekty sa tiež upozorňujú na možnosť napadnúť rozhodnutie Rady na Súde prvého stupňa Európskych spoločenstiev v súlade s podmienkami ustanovenými v článku 230 ods. 4 a ods. 5 Zmluvy o založení Európskeho spoločenstva.

----

(1)Ú. v. EÚ L 379, 28.12.2006.

(2)Ú. v. ES L 344, 28.12.2001, s. 71.

----

----

ROZHODNUTIE RADY

z 18. decembra 2006,

ktorým sa vymenúvajú talianski, maltskí a švédski členovia a náhradníci Poradného výboru pre slobodu pohybu pracovníkov

(2006/C 320/03)

RADA EURÓPSKEJ ÚNIE,

so zreteľom na nariadenie Rady (EHS) č. 1612/68 z 15. októbra 1968 o slobode pohybu pracovníkov v rámci Spoločenstva (1), a najmä na jeho články 26 a 27,

so zreteľom na zoznamy kandidátov, ktoré Rade predložili vlády členských štátov,

keďže:

ROZHODLA TAKTO:

Jediný článok

Za členov a náhradníkov Poradného výboru pre slobodu pohybu pracovníkov sa na funkčné obdobie, ktoré sa skončí 13. septembra 2008, vymenúvajú:

I.   ZÁSTUPCOVIA VLÁDY

II.   ZÁSTUPCOVIA ORGANIZÁCIÍ ZAMESTNANCOV

III.   ZÁSTUPCOVIA ORGANIZÁCIÍ ZAMESTNÁVATEĽOV

V Bruseli 18. decembra 2006

Za Radu

predseda

J.-E. ENESTAM

----

(1)Ú. v. ES L 257, 18.10.1968, s. 2.

(2)Ú. v. EÚ C 242, 7.10.2006, s. 1.

----

Komisia

----

Výmenný kurz eura (1)

27. decembra 2006

(2006/C 320/04)

1 euro= 

----

(1)

Zdroj: referenčný výmenný kurz publikovaný ECB.

----

----

Zrušenie oznámenia o koncentrácii

(Prípad č. COMP/M.4209 — Thule/Schneeketten)

(Text s významom pre EHP)

(2006/C 320/05)

Dňa 10. júla 2006 dostala Komisia Európskych spoločenstiev oznámenie o zámere koncentrácie medzi Thule a Schneeketten. Dňa 20. decembra 2006 oznamujúce strany informovali Komisiu o zrušení oznámenia.

----

----

Oznámenie o začatí opätovného prešetrovania, podľa článku 12 nariadenia Rady (ES) č. 384/96, antidumpingových opatrení uplatniteľných na dovoz určitých hotových tkanín z polyesterového vlákna s pôvodom v Čínskej ľudovej republike

(2006/C 320/06)

Komisia dostala žiadosť podľa článku 12 nariadenia Rady (ES) č. 384/96 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“) (1), o prešetrenie, či antidumpingové opatrenia uložené na dovoz určitých hotových tkanín z polyesterového vlákna s pôvodom v Čínskej ľudovej republike mali vplyv na vývozné ceny, ceny opätovného predaja alebo následné predajné ceny v Spoločenstve.

1.   Žiadosť o preskúmanie

Žiadosť predložil 13. novembra 2006 výbor AIUFFASS (Comité International de la Rayonne et des Fibres Synthétiques) (ďalej len „žiadateľ“) v mene výrobcov, ktorí predstavujú väčšinový podiel, v tomto prípade viac než 30 %, celkovej výroby určitých hotových tkanín z polyesterového vlákna v Spoločenstve.

2.   Výrobok

Príslušný výrobok je tkaninou z priadze syntetického hodvábu, ktorá obsahuje hmotnostne 85 % alebo viac tvarovaného a/alebo netvarovaného polyesterového vlákna, farbeného (vrátane farbeného nabielo) alebo potlačeného s pôvodom v Čínskej ľudovej republike, v súčasnosti klasifikovaného v rámci kódov KN ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10 a ex 5407 69 90.

Tieto kódy KN sa uvádzajú len pre informáciu.

3.   Súčasné opatrenia

Súčasnými platnými opatreniami sú konečné antidumpingové clá uložené nariadením Rady (ES) č. 1487/2005 (2) na dovozy určitých hotových tkanín z polyesterového vlákna s pôvodom v Čínskej ľudovej republike.

4.   Dôvody opätovného prešetrovania

Žiadateľ predložil dostatočné dôkazy o tom, že následne po uložení antidumpingových ciel na určité hotové tkaniny z polyesterového vlákna s pôvodom v Čínskej ľudovej republike sa znížili vývozné ceny, a že pokiaľ ide o ceny opätovného predaja alebo následné predajné ceny v Spoločenstve, nenastal dostatočný pohyb.

V skutočnosti dôkazy obsiahnuté v žiadosti ukazujú, že všetky uvedené ceny príslušného výrobku od uloženia antidumpingových opatrení značne klesli v dôsledku zvýšeného dumpingu, ktorý sťažoval zamýšľané nápravné účinky platných opatrení.

Žiadateľ poskytol dôkazy o tom, že dovoz príslušného výrobku z Čínskej ľudovej republiky naďalej pokračuje v značných množstvách.

5.   Postup

Komisia po porade s poradným výborom stanovila, že žiadosť bola podaná výrobným odvetvím Spoločenstva alebo v jeho mene a že existujú dostatočné dôkazy na odôvodnené začatie prešetrovania, a týmto začína opätovné prešetrovanie, pokiaľ ide o určité hotové tkaniny z polyesterového vlákna s pôvodom v Čínskej ľudovej republike v súlade s článkom 12 základného nariadenia.

a)   Výber vzorky

Vzhľadom na zjavný počet strán zapojených do tohto konania môže Komisia rozhodnúť o uplatnení výberu vzorky v súlade s článkom 17 základného nariadenia.

i)   Výber vzorky vývozcov/výrobcov v Čínskej ľudovej republike

S cieľom umožniť Komisii, aby rozhodla o potrebe výberu vzorky a v kladnom prípade k nemu pristúpila, všetci vývozcovia/výrobcovia alebo zástupcovia konajúci v ich mene sa týmto vyzývajú, aby sa Komisii prihlásili a poskytli ďalej uvedené informácie o svojej spoločnosti alebo spoločnostiach v rámci lehoty stanovenej v ods. 6 písm. b) bode i) a vo forme uvedenej v odseku 7:

Komisia s cieľom získať informácie, ktoré považuje za nevyhnutné na výber vzorky vývozcov/výrobcov, osloví navyše orgány vyvážajúcej krajiny a akékoľvek známe združenia vývozcov/výrobcov.

ii)   Výber vzoriek v prípade dovozcov

S cieľom umožniť Komisii, aby rozhodla o potrebe výberu vzorky a v kladnom prípade k nemu pristúpila, sa týmto vyzývajú všetci dovozcovia alebo zástupcovia konajúci v ich mene, aby sa Komisii prihlásili a poskytli ďalej uvedené informácie o svojej spoločnosti alebo spoločnostiach v rámci lehoty stanovenej v odseku 6 písm. b) bode i) a vo forme uvedenej v odseku 7:

Komisia s cieľom získať informácie, ktoré považuje za nevyhnutné na výber vzorky dovozcov, osloví okrem toho akékoľvek známe združenia dovozcov.

iii)   Konečný výber vzoriek

Všetky zainteresované strany, ktoré chcú predložiť akékoľvek relevantné informácie týkajúce sa výberu vzorky, tak musia urobiť v lehote stanovenej v odseku 6 písm. b) bode ii).

Komisia chce informovať strany, že pri výbere vzorky sa bude usilovať v čo najväčšej možnej miere obmedziť vzorku na strany vybrané do vzorky pri prešetrovaní, ktoré vedie k uloženiu súčasných opatrení.

Komisia má v úmysle pristúpiť k záverečnému výberu vzoriek po porade s príslušnými stranami, ktoré vyjadrili ochotu byť zaradené do vzorky.

Spoločnosti zaradené do vzoriek musia vyplniť dotazník v lehote stanovenej v ods. 6 písm. b) bode iii) a musia spolupracovať v rámci prešetrovania.

V prípade nedostatočnej spolupráce môže Komisia v súlade s článkom 17 ods. 4 a článkom 18 základného nariadenia vychádzať z dostupných skutočností. Zistenie založené na dostupných skutočnostiach môže byť pre príslušnú stranu menej priaznivé, ako je to vysvetlené v odseku 8.

b)   Dotazníky

Aby Komisia získala informácie potrebné na prešetrovanie, pošle vybraným vývozcom/výrobcom v Čínskej ľudovej republike, akýmkoľvek združeniam vývozcov/výrobcov, vybraným dovozcom, akýmkoľvek združeniam dovozcov uvedeným v žiadosti, alebo ktoré spolupracovali pri prešetrovaní vedúcom k opatreniam založeným na súčasnom preskúmaní, a úradom príslušných vyvážajúcich krajín dotazníky.

V každom prípade všetky zainteresované strany by mali bezodkladne faxom kontaktovať Komisiu, aby zistili, či sú uvedené v žiadosti, a podľa potreby požiadať o dotazník v rámci lehoty stanovenej v ods. 6 písm. a) bode i), keďže lehota stanovená v ods. 6 písm. a) bode ii) tohto oznámenia sa týka všetkých zainteresovaných strán.

c)   Zber informácií a vypočutia

Všetky zainteresované strany sa týmto vyzývajú, aby oznámili svoje stanoviská, predložili informácie iné, ako sú uvedené vo vyplnených dotazníkoch, a poskytli podporné dôkazy. Tieto informácie musia byť spolu s podpornými dôkazmi doručené Komisii v rámci lehoty stanovenej v odseku 6 písm. a) bode ii).

Komisia môže okrem toho vypočuť zainteresované strany, pokiaľ predložia žiadosť, ktorou sa preukáže, že existujú osobitné dôvody, pre ktoré by mali byť vypočuté. Táto žiadosť sa musí predložiť v rámci lehoty stanovenej v odseku 6 písm. a) bode iii).

6.   Lehoty

a)   Všeobecné lehoty

i)   Pre strany na vyžiadanie dotazníka

Všetky zainteresované strany, ktoré nespolupracovali pri prešetrovaní vedúcom k uloženiu opatrení na základe súčasného preskúmania, by si mali vyžiadať dotazník čo najskor, ale najneskôr do 15 dní od uverejnenia tohto oznámenia v Úradnom vestníku Európskej únie.

ii)   Pre strany na prihlásenie, na predloženie vyplnených dotazníkov a akýchkoľvek ďalších informácií

Všetky zainteresované strany, ak majú byť ich vyjadrenia počas prešetrovania zohľadnené, sa musia prihlásiť Komisii, oznámiť svoje stanoviská a predložiť vyplnený dotazník alebo akékoľvek ďalšie informácie do 40 dní od dátumu uverejnenia tohto oznámenia v Úradnom vestníku Európskej únie, ak nie je uvedené inak. Je potrebné poukázať na skutočnosť, že vykonávanie väčšiny procesných práv stanovených v základnom nariadení závisí od toho, či sa príslušná strana prihlási v rámci uvedeného obdobia.

iii)   Vypočutia

V tej istej 40-dňovej lehote môžu všetky zainteresované strany takisto požiadať o vypočutie Komisiou.

b)   Osobitná lehota týkajúca sa výberu vzorky

7.   Písomné podania, vyplnené dotazníky a korešpondencia

Všetky podania a žiadosti predložené zainteresovanými stranami musia byť realizované písomne (nie v elektronickej forme, ak nie je uvedené inak) a musí sa v nich uvádzať názov, adresa, e-mailová adresa a telefónne a faxové číslo zainteresovanej strany. Všetky písomné podania, vrátane informácií požadovaných v tomto oznámení, vyplnených dotazníkov a korešpondencie, ktoré zainteresované strany poskytnú ako dôverné, sa označia ako „Limited“ (4) a v súlade s článkom 19 ods. 2 základného nariadenia sa k nim pripojí verzia, ktorá nemá dôverný charakter, s označením „FOR INSPECTION BY INTERESTED PARTIES“.

Adresa Komisie na účely korešpondencie:

8.   Nespolupráca

V prípadoch, keď ktorákoľvek zainteresovaná strana odmietne sprístupniť alebo neposkytne potrebné informácie v rámci lehôt alebo významnou mierou prekáža v prešetrovaní, môžu sa v súlade s článkom 18 základného nariadenia vypracovať pozitívne, príp. negatívne zistenia na základe dostupných skutočností.

Ak sa zistí, že ktorákoľvek zúčastnená strana poskytla nepravdivé alebo zavádzajúce informácie, tieto informácie sa nezohľadnia a podľa článku 18 základného nariadenia sa môžu využiť dostupné skutočnosti. Ak zainteresovaná strana nespolupracuje alebo spolupracuje iba čiastočne a zistenia sa preto zakladajú na dostupných údajoch, môže byť výsledok pre túto stranu menej priaznivý, ako keby bola spolupracovala.

9.   Možnosť požiadať o preskúmanie podľa článku 11 ods. 3 základného nariadenia

Ak ktorákoľvek strana tohto konania usúdi, že preskúmanie úrovne opatrení je opodstatnené, aby sa umožnila zmena (t. j. zvýšenie alebo zníženie) úrovne opatrení, táto strana môže požiadať o preskúmanie v súlade s článkom 11 ods. 3 základného nariadenia.

Strany, ktoré si želajú požiadať o takéto preskúmanie, ktoré by sa uskutočnilo nezávisle od preskúmania uvedeného v tomto oznámení, môžu sa obrátiť na Komisiu na už uvedenej adrese.

10.   Harmonogram prešetrovania

Opätovné prešetrovanie bude ukončené podľa článku 12 ods. 4 základného nariadenia do 9 mesiacov od dátumu uverejnenia tohto oznámenia v Úradnom vestníku Európskej únie.

----

(1)Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

(2)Ú. v. EÚ L 240, 16.9.2005, s. 1.

(3)  Usmernenie o význame pojmu „prepojené spoločnosti“ možno nájsť v článku 143 nariadenia Komisie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, 11.10.1993, s. 1).

(4)  Toto označenie znamená, že ide o interný dokument. Je chránený podľa článku 4 nariadenia Európskeho parlamentu a Rady (ES) č. 1049/2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43). Ide o dôverný dokument podľa článku 19 základného nariadenia a článku 6 Dohody Svetovej obchodnej organizácie (WTO) o implementácii článku VI Všeobecnej dohody o clách a obchode (GATT) z roku 1994 (antidumpingová dohoda).

----

----

Uverejnenie žiadosti o zápis do registra podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 320/07)

Týmto uverejnením sa poskytuje právo vzniesť námietku podľa článku 7 nariadenia Rady (ES) č. 510/2006. Vznesené námietky musia byť doručené Komisii do šiestich mesiacov odo dňa tohto uverejnenia.

ZHRNUTIE

NARIADENIE RADY (ES) č. 510/2006

Žiadosť o zápis do registra podľa článkov 5 a 17 ods. 2

„MEJILLÓN DE GALICIA“ alebo „MEXILLÓN DE GALICIA“

č. ES: ES/PDO/005/0156/10.10.2000

CHOP ( X ) CHZO ( )

Predložený doklad je zhrnutie informatívneho charakteru. Záujemcovia o podrobnejšie informácie môžu o kompletnú verziu špecifikácie výrobku požiadať vnútroštátne orgány uvedené v odseku 1 alebo Európsku komisiu (1).

1.   Príslušný orgán v členskom štáte:

2.   Skupina:

3.   Druh výrobku:

Trieda 1.7.: Ryby, mäkkýše, čerstvé kôrovce a výrobky z nich

4.   Špecifikácia (súhrn požiadaviek podľa článku 4, ods. 2)

----

(1)  Európska komisia, Generálne riaditeľstvo poľnohospdárstva a vidieckeho rozvoja, Oddelenie politiky kvality poľnohospdárskych výrobkov, B-1049 Brusel.

----

----

ŠTÁTNA POMOC

Oznámenie Komisie podľa čl. 88 ods. 2 Zmluvy o ES ostatným členským štátom a zainteresovaným stranám

Štátna pomoc č. C 25/2006 (ex E 1/2006) — Usmernenia o národnej regionálnej pomoci na roky 2007 – 2013 — Príslušné opatrenia — Nemecko

(Text s významom pre EHP)

(2006/C 320/08)

Uvedeným listom z 22. novembra 2006 Komisia informovala Nemecko o svojom rozhodnutí uzavrieť postup stanovený článkom 88 ods. 2 Zmluvy o ES.

----

(1)Ú. v. ES L 83, 27.3.1999, s. 1.

(2)Ú. v. EÚ C 194, 18.8.2006.

----

----

Uverejnenie žiadosti v zmysle článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 320/09)

Týmto uverejnením sa vzniká právo na vznesenie námietky v zmysle článku 7 nariadenia Rady (ES) č. 510/2006. Vyhlásenia obsahujúce námietky musia byť doručené Komisii v lehote do šiestich mesiacov od dátumu uverejnenia.

SÚHRN

NARIADENIA RADY (ES) č. 510/2006

Žiadosť o zápis do registra v zmysle článkov 5 a 17 ods. 2

„CAFÉ DE COLOMBIA“

ES č.: CO/PGI/0467/08.06.2005

CHOP ( ) CHZO ( X )

Tento súhrn je informatívneho charakteru. Záujemcovia si môžu na získanie podrobnejších informácií vyžiadať úplnú verziu špecifikácie od vnútroštátnych orgánov uvedených v oddiele 1 alebo od Európskej Komisie (1).

1.   Príslušný orgán v tretej krajine:

2.   Skupina žiadateľov:

3.   Druh výrobku:

Trieda 1.8 (ostatné výrobky uvedené v prílohe I k zmluve): Káva (kapitola 9 prílohy I k zmluve)

4.   Špecifikácia (súhrn podmienok v zmysle článku 4 ods. 2)

4.1.   Názov výrobku: „Café de Colombia“

4.2.   Opis: Výrobok „Café de Colombia“ je definovaný ako káva, ktorá rastie v kolumbijskej kávovej oblasti, ktorá je definovaná v popise špecifikácií a ktorá spĺňa vývozné podmienky stanovené Národným výborom pestovateľov kávy a ktorá má po spracovaní nasledujúce vlastnosti: jemná, s čistou šálkou, so strednou a vysokou kyslosťou a silou, výraznou a plnou arómou.

V kolumbijskej kávovej oblasti sa pestuje len odroda Arabica. Hlavné odrody alebo rastliny kávy druhu arabica, ktoré sa pestujú v Kolumbii sú známe ako Caturra, Típica, Borbón, Maragogipe, Tabi, Colón, San Bernardo a „Colombia“, ktorá je teraz známa ako Castillo. Zelená alebo spracovaná káva „Café de Colombia“ môže byť vyrobená z jedného z týchto druhov alebo odrôd alebo z ich zmesi. Preto len káva, ktorá vo svojej spotrebiteľskej prezentácii uvádza, že obsahuje výlučne 100 % „Café de Colombia“ má bez ohľadu na svoj stav (zelená alebo pražená) uvedené vlastnosti.

4.3.   Zemepisná oblasť: Oblasť nachádzajúca sa v Kolumbijskej republike medzi 1° až 11° 15' stupňom severnej šírky, 72° až 78° západnej dĺžky a v nadmorskej výške od 400 do 2 500 metrov.

V každom prípade je potrebné zdôrazniť, že uvedená zemepisná oblasť nepokrýva celkové územie Kolumbijskej republiky.

4.4.   Dôkaz o pôvode: Možnosti vysledovania výrobku sa vykonávajú v nasledujúcich fázach:

Sledovanie pestovateľov: Sledovanie prebieha na základe databázy Informačného systému pestovateľov kávy (SICA), ktorý sleduje všetky a každú kávovú plantáž kolumbijskej kávovej oblasti, vrátane príslušných parciel. Tento mechanizmus zhromažďovania údajov je súčasťou databázy Pozemkovej správy.

Sledovanie dokladov o káve a o jej drvení: Toto sledovanie sa vykonáva prostredníctvom právnych dokumentov ako napríklad „tranzitných dokladov“ a kontrolách nákupných dokladov v skladovacích strediskách alebo pri zariadeniach na drvenie, ktoré podliehajú zákonne regulovanej registrácii a prevádzke.

Sledovanie zelenej kávy: Po prechode zariadeniami na drvenie, ktoré sú riadne zaregistrované v súlade s rezolúciou č. 1 z roku 2002 Národného výboru pestovateľov kávy „tranzitné doklady“, ktoré sú normatívne upravené v Kolumbijskom dekréte 2685 z roku 1999 sú naďalej právnym dokumentom, ktorý sprevádza každú šaržu kávy určenej na vývoz.

Sledovanie vývozu: Vývozcov sledujú pomocou tranzitného dokladu rovnako colné úrady ako ALMACAFÉ, orgán, ktorému delegovala tieto kontroly Národná federácia pestovateľov kávy. Okrem toho tiež existuje register vývozcov, ktorý sa riadi podľa rozhodnutia č. 355 z roku 2002 ministerstva zahraničného obchodu, pre vývozcov spĺňajúcich kritériá stanovené v rozhodnutí Národného výboru pestovateľov kávy č. 3 z roku 2002. ALMACAFÉ vykonáva tiež záverečné kontroly v prístave za účelom sledovať splnenie kvalitatívnych kritérií pre kávu „Café de Colombia“.

Sledovanie praženej kávy: Pražiarne, ktoré sa nachádzajú v Kolumbii regulujú možnosti vysledovania kávy „Café de Colombia“ na základe rozhodnutia Národného výboru pestovateľov kávy č. 1 z roku 2002. Možnosti vysledovania mimo Kolumbie sa vykonávajú prostredníctvom dohôd o osvedčených metódach, ktoré podpisujú zahraničné pražiarne a tiež prostredníctvom rôznych kontrolných mechanizmov, ako vykonávanie skúšok kvality kontrolnými spoločnosťami a ochutnávačmi.

4.5.   Spôsob výroby: Fázy spracovania výrobku sú nasledujúce: zber, spracovanie a drvenie:

Zber: Zber kávového plodu nastáva medzi 210 a 224 dňami od rozkvetu, s plodmi v polozrelom, zrelom a prezrelom stave a zbiera sa selektívne (zrno po zrne) a najčastejšie ručne.

Spracovanie: Postup čistenia (spracovania) obalom chránenej kávy sa vykonáva prostredníctvom použitia vody („proces vlhkého spracovania“) a skladá sa z nasledujúcich fáz (1) odstránenie dužiny, (2) čistenie kávy bez dužiny (3) odstránenie slizu (kvasenie) (4) premývanie (5) sušenie.

Drvenie: odstráni sa suchá pergamenová šupka v drviacich strojoch, čím sa získajú zrná kávy, ktoré sa triedia v strojoch podľa veľkosti, farby a hustoty.

Praženie: nevykonáva sa nutne v zemepisnej oblasti, spočíva v zohrievaní zeleného zrna s definovanými vlastnosťami pochádzajúceho z kolumbijskej kávovej oblasti, ako posledný krok pred prípravou kávového nápoja. Tento postup zvýrazňuje organoleptické vlastnosti (jemnosť, svetlosť šálky, so strednou a vysokou kyslosťou a silou, výraznou a plnou arómou), ktoré sú charakteristické pre zelenú kávu „Café de Colombia“pochádzajúcu z kolumbijskej kávovej oblasti.

4.6.   Spojenie: Spojenie potvrdzujú nasledujúce skutočnosti:

Zemepisné: Špecifická zemepisná poloha kolumbijskej kávovej oblasti v kombinácii s klimatickými vlastnosťami, zvláštnou pôdou a reliéfom, dodávajú káve „Café de Colombia“ špecifické fyzické a organoleptické vlastnosti.

Agroklimatické: Kolumbijská kávová oblasť sa nachádza v intertropickej zóne konvergencie (ITCZ). Umožňuje dve úrody ročne ako aj ročné obdobia, čo v kombinácii s horopisom spôsobuje veľmi špecifické vysoké objemy zrážok. Okrem toho sú tieto dažde v kolumbijskej kávovej oblasti ovplyvnené miestnymi zrážkami medzi údoliami a horami. Dvojitý prechod ITCZ cez kávovú oblasť spolu s rozdielnou topografiou umožňuje dosiahnutie vhodného množstva a rozdelenia dažďov počas roka s dostatočným množstvom vody na celý produktívny cyklus plodiny a zaručuje zber kávy počas celého roka. Z týchto dôvodov agroklimatického pôvodu je definovaná kolumbijská kávová oblasť charakteristická dostupnosťou „čerstvej kávy počas celého roka“.

Topografické: Kolumbijská kávová oblasť sa nachádza na svahoch horských hrebeňov kolumbijských Ánd, v oblastiach la Sierra Nevada de Santa Marta a la Serranía de la Macarena. Táto poloha spôsobuje špecifické mineralogické zloženie rôznych príbuzenských materiálov a fyzické a chemické charakteristiky pôd, ktoré sú výsledkom klimatických účinkov (najmä zrážok a teploty) a topografie prostredníctvom rôznych veterných procesov. Vďaka týmto podmienkam sa vytvorili pôdy s vysokou výživnosťou: nízka kyslosť a vysoká schopnosť udržiavania vlhkosti.

Zberové: Vďaka skutočnosti, že počas roka prebieha viacero zberov, sa na tej istej kávovej rastline nachádzajú zároveň rôzne zelené a dozreté zrná. Toto stanovuje jednu z hlavných charakteristík kávy „Café de Colombia“, pretože zber plodov kávovníka je selektívny a prevažne ručný, zrno po zrne.

Ostatné faktory: historické a tradičné, kultúrne a sociálne a spojené s prestížou kávy „Café de Colombia“.

Vďaka týmto okolnostiam je káva „Café de Colombia“ uznávaná ako kvalitná káva, ktorej zelené zrná majú sviežu vôňu a priemernú vlhkosť od 10 do 12 % s vlastnosťami, ktoré na vývoz v súčasnosti upravuje rozhodnutie Národného výrobu pestovateľov kávy č. 5 z roku 2002 o prezentácii praženej kávy.

Kolumbijská kávová oblasť je charakteristická pestovaním kávových zŕn, z ktorých sa varí nápoj s jasnou chuťou, so strednou/vysokou kyslosťou a silou a výraznou a plnou arómou. Tieto charakteristiky a kvalitatívne vlastnosti sa získavajú z kávy odrody Arabica za predpokladu prísneho dodržiavania vhodných postupov počas starostlivosti o plodiny. Preto kvalita kolumbijskej kávy závisí tiež od nasledujúcich spoločných faktorov: procesu vlhkého spracovania, ktorý je podrobne uvedený vyššie, selektívneho zberu s vysokým podielom ručného zberu, pestovania tradičnými pestovateľmi kávy a znalosti a prísnych výberových a triediacich postupov. Všetky charakteristické vlastnosti kávy „Café de Colombia“ pramenia zo špecifických podmienok, ktoré sú typické pre Kolumbijskú republiku, pokiaľ ide o kvalitu pôd, klimatické podmienky krajiny v podhorských tropických oblastiach a výšinách kolumbijskej kávovej oblasti a podobnosti postupov a procesov počas sadenia, zberu a požiadavkách na medzinárodný predaj. Kombinácii týchto faktorov, ktoré sú charakteristické a výlučné pre kolumbijskú kávovú oblasť a kávu „Café de Colombia“ vďačí tento výrobok za svoje meno, povesť a znamenitosť, ktoré ho sprevádzajú po celom svete.

Za zvláštnu zmienku stojí prestíž a reputácia kávy „Café de Colombia“. Rôzne uznania zo strany spotrebiteľov, ktoré potvrdzujú štatistické údaje, dokazujú vysokú prestíž a vynikajúcu reputáciu, ktorú dosiahla káva „Café de Colombia“. Tento výsledok sa dosiahol zásluhou kolumbijských pestovateľov kávy a ich výrobku. Preto opis dopĺňajú akreditačne dôkazy reklamných kampaní (ktoré pochádzajú od roku 1960), ktorých cieľom bolo propagovať kávu „Café de Colombia“. Vďaka tejto činnosti sa vytvorila odvtedy mnohé novinové články a správy venovali téme kávy „Café de Colombia“, ktorá sa v nich považovala za kávu vysokej kvality a prestíže. Národná kolumbijská federácia pestovateľov kávy odviedla veľké množstvo práce, tak právneho ako aj administratívneho charakteru, proti mnohým pokusom o protiprávne získanie výhody neoprávneným privlastnením si prestíže kávy „Café de Colombia“.

4.7.   Kontrolný orgán: 

ALMACAFÉ spĺňa požiadavky a technické špecifikácie uvedené v norme ISO 65.

4.8.   Označovanie: Etiketa obsahuje nasledujúce prvky: Názov: „I.G.P. CAFÉ DE COLOMBIA“.

4.9.   Vnútroštátne predpisy: Vnútroštátne právne predpisy Kolumbie. Rozhodnutie č. 486 Andskej oblasti.

Registrácia v D.O. v Kolumbii: Uznesenie dozorného orgánu pre priemysel a obchod (Superintendencia de Industria y Comercio) č. 4819 zo 4. marca 2005.

----

(1)  Európska Komisia, Generálne riaditeľstvo pre poľnohospodárstvo a rozvoj vidieka, Politika kvality poľnohospodárskych výrobkov, B-1049 Brusel.

----

Európsky dozorný úradník pre ochranu údajov

----

Stanovisko Európskeho dozorného úradníka pre ochranu údajov k zmenenému návrhu nariadenia Rady, ktorým sa mení a dopĺňa nariadenie (ES) 1030/2002, ktorým sa stanovuje jednotný formát povolení na pobyt pre štátnych príslušníkov tretích štátov

(2006/C 320/10)

EURÓPSKY DOZORNÝ ÚRADNÍK PRE OCHRANU ÚDAJOV,

so zreteľom na Zmluvu o založení Európskeho spoločenstva, a najmä na jej článok 286,

so zreteľom na Chartu základných práv Európskej únie, a najmä na jej článok 8,

so zreteľom na smernicu Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe týchto údajov,

so zreteľom na nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov, a najmä na jeho článok 41,

so zreteľom na žiadosť o stanovisko v súlade s článkom 28 ods. 2 nariadenia (ES) č. 45/2001, ktorá bola prijatá od Komisie 17. júna 2005,

PRIJAL TOTO STANOVISKO:

1.   ÚVOD

S cieľom zosúladiť formát povolení na pobyt vydávaných členskými štátmi štátnym príslušníkom tretích krajín prijala Rada 13. júna 2002 nariadenie (ES) č. 1030/2002, ktorým sa stanovuje jednotný formát povolení na pobyt pre štátnych príslušníkov tretích štátov (1). V odôvodnení šesť tohto nariadenia členské štáty a Komisia súhlasili, že budú v pravidelných intervaloch na základe technologických zmien posudzovať, aké zmeny by sa mali vykonať, aby sa zlepšili bezpečnostné prvky povolení. Ako príklad sa uviedli biometrické prvky.

Európska komisia 24. septembra 2003 predložila návrh nariadenia Rady, ktorým sa mení a dopĺňa nariadenie (ES) č. 1030/2002 (2). Toto nariadenie sa predložilo spolu s ďalším návrhom nariadenia Rady, ktorým sa mení a dopĺňa nariadenie (ES) 1683/95 stanovujúcim jednotný formát víz. Hlavným cieľom oboch nariadení bolo uplatnenie biometrických údajov (fotografia tváre a dve fotografie odtlačkov prstov držiteľa) v nových jednotných formátoch povolení na pobyt a víz. V dôsledku viacerých nezodpovedaných technických otázok sa však neurčil formát povolení na pobyt (vo forme nálepky alebo samostatnej karty). V nadväznosti na konzultačný postup sa oba návrhy predložili Európskemu parlamentu.

Európska komisia 10. marca 2006 predložila zmenený návrh nariadenia Rady, ktorým sa mení a dopĺňa nariadenie (ES) č. 1030/2002 (ďalej len „návrh“). V tomto zmenenom návrhu sa rozhodlo o použití formátu samostatnej karty z dôvodu možnej interferencie viacerých bezkontaktných čipov. Pre členské štáty, ktoré majú z dôvodu prístupu k elektronickým službám záujem vložiť do povolenia na pobyt kontaktný čip, sa vymedzila časť karty (sektor 16 na základe prílohy k návrhu).

Návrh povolenia na pobyt vychádza z článku 63 ods. 3 písm. a) ZES. Európsky dozorný úradník pre ochranu údajov zdôrazňuje, že povolenie na pobyt by sa nemalo považovať za cestovný doklad. Návrh z roku 2003 žiaľ obsahoval v jednom dokumente návrhy týkajúce sa víz aj povolení na pobyt, čím mohlo dôjsť k nedorozumeniu, hoci cieľom bol jednotný prístup k biometrickým identifikačným znakom v EÚ. Európsky dozorný úradník pre ochranu údajov preto víta, že sa víza a povolenia na pobyt už navzájom nespájajú.

2.   ANALÝZA NÁVRHU

2.1.   Všeobecne

Európsky dozorný úradník pre ochranu údajov (EDPS) víta, že bol na základe článku 28 ods. 2 nariadenia (ES) č. 45/2001 požiadaný o konzultáciu. So zreteľom na záväznú povahu článku 28 ods. 2 by sa však toto stanovisko malo uviesť v preambule uvedených textov.

Návrhom sa zavádza používanie biometrických údajov v povoleniach na pobyt. EDPS uznáva výhody používania biometrických údajov, ale zdôrazňuje jeho veľký vplyv a navrhuje zavedenie prísnejších zabezpečovacích opatrení, ktoré by sa uplatňovali na každé používanie biometrických údajov.

EDPS víta zdôvodnenie Rady a estónskej vlády týkajúce sa najmä rovnakého prístupu k vlastným občanom a rezidentom z tretích krajín, pokiaľ ide o využívanie elektronických služieb prostredníctvom preukazov totožnosti a povolení na pobyt (3). Toto vyhlásenie taktiež potvrdzuje, že by sa povolenia na pobyt nemali považovať za cestovný doklad ako taký.

2.2.   Biometrické prvky

Ako sa už zdôraznilo v niekoľkých stanoviskách EDPS (4) a pracovnej skupiny podľa článku 29 (5), je potrebné, aby zavedenie a spracúvanie biometrických údajov v prípade dokumentov týkajúcich sa totožnosti sprevádzali mimoriadne dôsledné a vážne zabezpečovacie opatrenia. Biometrické údaje sú obzvlášť citlivé z dôvodu niektorých osobitných charakteristík a pri využívaní predstavujú viacero rizík, ktoré je potrebné zmierniť. EDPS vo svojom stanovisku k návrhu uvedenému vyššie, ktorý sa týka systému SIS II, navrhol vytvoriť zoznam spoločných povinností a požiadaviek týkajúcich sa osobitostí takýchto údajov, ktorý by nebol vyčerpávajúci, a spoločnú metodiku a najlepšie postupy ich využívania.

Keďže biometrické systémy nie sú dostupné pre všetkých (6), ani nie sú úplne presné, zavedú sa okamžite dostupné alternatívne postupy, aby sa rešpektovala dôstojnosť osôb, ktoré neboli schopné poskytnúť čitateľné odtlačky prstov alebo ktoré boli prípadne nesprávne identifikované, s cieľom vyhnúť sa tomu, aby tieto osoby znášali bremeno nedostatkov systému.

EDPS odporúča, aby sa vypracovali tieto alternatívne postupy a zaradili do odseku 1 článku 2 návrhu. Tieto postupy by nemali znižovať úroveň bezpečnosti povolenia na pobyt ani stigmatizovať osoby, ktoré majú nečitateľné odtlačky prstov.

V článku 4a návrhu sa hovorí, že „Členské štáty doňho tiež začlenia odtlačky prstov v interoperabilnom formáte“. EDPS odporúča upraviť toto ustanovenie s cieľom spresniť ho: „Členské štáty doňho tiež začlenia dva odtlačky prstov v interoperabilných formátoch. Toto upresnenie posilní zásadu proporcionality, ktorá by sa mala dodržiavať na všetkých úrovniach návrhu“.

Podľa odôvodnenia tri návrhu by začlenenie biometrických identifikačných znakov malo zohľadniť špecifikácie stanovené v dokumente ICAO č. 9303 o strojom čitateľných vízach. Ako sa už uviedlo, povolenie na pobyt nie je cestovným dokladom. V dôvodovej správe sa podčiarkuje, že povolenie na pobyt sa zvyčajne pokladá za preukaz totožnosti štátnych príslušníkov tretích krajín. Preto je logické, aby sa na povolenia na pobyt uplatňovali také isté vysoké bezpečnostné normy, ako sa uplatňujú na preukazy totožnosti vlastných občanov. EDPS z tohto dôvodu odporúča vypustiť odôvodnenie tri a vymedziť pre biometrické prvky uložené v povoleniach na pobyt vyššie bezpečnostné požiadavky. Odkaz na normy ICAO uvedený v prílohe by sa tiež mal nahradiť vysokými bezpečnostnými požiadavkami zodpovedajúcim situáciám, v ktorých sa povolenia na pobyt používa.

2.3.   Prístup k údajom a ich využívanie

Úvodom EDPS víta pokrok dosiahnutý od posledného návrhu v oblasti lepšieho dodržiavania zásady obmedzenia účelu. Na základe navrhovaných zmien sa biometrické prvky uložené v povoleniach na pobyt používajú len na overenie „pravosti dokladu a totožnosti jeho držiteľa prostredníctvom priamo dostupných porovnateľných prvkov“.

Odôvodnenie jeden pripomína, že Amsterdamská zmluva má za cieľ postupne vybudovať priestor slobody, bezpečnosti a spravodlivosti a zveruje Komisii právo iniciatívy, aby prijala príslušné opatrenia zamerané na harmonizovanú prisťahovaleckú politiku. Z tohto hľadiska je teda poľutovaniahodné, že Európska komisia nemôže z dôvodu ústavných obmedzení využiť túto príležitosť v návrhu a jasne stanoviť a vymedziť tie orgány, ktoré majú prístup k údajom uloženým v pamäťovom médiu povolenia na pobyt. EDPS odporúča, aby Európska komisia vypracovala vhodný postup lepšej harmonizácie vymedzenia a zoznam príslušných orgánov, ktoré budú vykonávať kontroly povolení na pobyt. Tento zoznam príslušných orgánov je dôležitý nielen pre členský štát, ktorý povolenie na pobyt vydal, ale aj pre ostatné členské štáty v rámci schengenského priestoru, kde môže vzniknúť potreba identifikácie rezidentov z tretích krajín.

Toto odporúčanie je ešte dôležitejšie vzhľadom na možnosť vloženia dodatočného čipu pre využívanie elektronických služieb do povolenia na pobyt. Tento nový prvok nepochybne rozšíri počet orgánov, ktoré môžu mať k povoleniu na pobyt prístup. EDPS zastáva názor, že takýto výsledok je vysoko neželateľný.

2.4.   Komitológia

Článok 2 nariadenia vymenúva prípady, v ktorých sa doplňujúce technické špecifikácie pre jednotný formát povolení na pobyt, ktoré sa týkajú ďalej uvedeného, ustanovia podľa komitologického postupu uvedeného v článku 7 ods. 2. Súčasný návrh ďalej špecifikuje prípady, v ktorých sa majú prijať takéto rozhodnutia. Tieto rozhodnutia budú mať významný vplyv na správne uplatňovanie zásady obmedzenia účelu a zásady proporcionality. EDPS navrhuje, aby sa rozhodnutia so zásadným vplyvom na ochranu údajov, ako napríklad prístup k údajom a ich vkladanie, kvalita údajov, technický súlad pamäťového média, zabezpečovacie opatrenia na ochranu biometrických prvkov atď., prijímali formou nariadenia v súlade s postupom spolurozhodovania.

Vo všetkých ostatných prípadoch, ktoré majú vplyv na ochranu údajov, by EDPS mal mať pri rozhodovaní výboru poradnú funkciu. Poradná funkcia EDPS by sa mala zahrnúť do článku 7 nariadenia.

2.5.   Elektronická platforma

Vzhľadom na to, že povolenie na pobyt nie je cestovným dokladom, nie je dôvod riadiť sa normami ICAO, a teda používať bezkontaktný čip. Zatiaľ sa nepotvrdilo, že by táto technológia bola bezpečnejšia ako kontaktný čip, pričom iba vnesie do aplikácie povolení na pobyt ďalšie riziká.

Podľa nového návrhu článku 4 by mohli členské štáty vložiť do samostatnej karty povolenia na pobyt druhý čip. Tento druhý čip môže byť kontaktný čip a môže sa výhradne používať na prístup k elektronickým službám. EDPS by rád osobitne podčiarkol nevhodnosť takéhoto návrhu, pretože nerešpektuje základné a fundamentálne pravidlá bezpečnosti vyžadovanej v prípade citlivých údajov.

Tento ďalší čip ponúka celý rad nových možností využitia karty povolenia na pobyt. Štruktúru bezpečnostného ochranného profilu prvého bezkontaktného čipu, v ktorom budú uložené biometrické prvky, možno presne a dobre zadefinovať len v súvislosti s rizikami, ktoré vznikajú využívaním na iné účely, ako je elektronický obchod a elektronické služby štátnej správy. Neexistuje nijaká záruka, že sa karta nebude používať napríklad v prostredí, ktoré bude z hľadiska bezkontaktného čipu málo bezpečné. Bolo by poľutovaniahodné, keby sa používaním ďalšieho čipu ohrozila bezpečnosť citlivých údajov uložených v primárnom čipe. EDPS preto vrelo odporúča, aby sa v návrhu zadefinovali tieto prvky:

3.   ZÁVER

EDPS víta tento návrh, ktorého cieľom je lepšia harmonizácia imigračnej politiky EÚ a najmä vývoj jednotného formátu povolení na pobyt.

EDPS uznáva, že využívanie biometrických údajov môže slúžiť na zlepšenie ochrany povolení na pobyt, ako aj na boj proti nelegálnej imigrácii a nelegálnemu pobytu. Vloženie biometrických údajov však môže napomôcť pri dosahovaní týchto cieľov len v prípade, že sa uplatňujú najprísnejšie bezpečnostné opatrenia a že sa nedostatky zmiernia vhodnými alternatívnymi postupmi.

EDPS odporúča odklad vloženie ďalšieho čipu slúžiaceho na využívanie elektronických služieb, kým sa nevypracujú štúdie hodnotenia vplyvu a rizík a kým sa nevykoná príslušná analýza ich výsledkov.

EDPS vzhľadom na to, že sa povolenie na pobyt, aj keď nie je cestovným dokladom, bude v rámci schengenského priestoru využívať ako doklad súvisiaci s totožnosťou, zdôrazňuje potrebu prijať najvyššie bezpečnostné normy v súlade s bezpečnostnými požiadavkami prijatými členskými štátmi, ktoré pracujú na vývoji elektronického preukazu totožnosti.

Čo sa týka vývoja a používania povolenia na pobyt, rozhodnutia týkajúce sa technickej stránky, ktoré majú významný vplyv na ochranu údajov, by sa preto mali prednostne uskutočňovať v súlade s postupom spolurozhodovania prostredníctvom nariadenia. Vo všetkých ostatných prípadoch, ktoré majú vplyv na ochranu údajov, by EDPS mal mať pri rozhodovaní výboru poradnú funkciu.

V Bruseli 16. októbra 2006

Peter HUSTINX

Európsky dozorný úradník pre ochranu údajov

----

(1)Ú. v. ES L 157, 15.7.2000, s. 1.

(2)  Dokument KOM/2003/558, konečné znenie.

(3)  Ako sa uvádza v dôvodovej správe.

(4)  Stanovisko z 23. marca 2005 k návrhu nariadenia Európskeho parlamentu a Rady o vízovom informačnom systéme (VIS) a výmene údajov o krátkodobých vízach medzi členskými štátmi, Ú. v. EÚ C 181, s. 13.

Stanovisko z 19. októbra 2005 k trom návrhom týkajúcim sa Schengenského informačného systému druhej generácie (SIS II) (KOM (2005)230, konečné znenie, KOM (2005)236, konečné znenie a KOM (2005) 237, konečné znenie), Ú. v. EÚ C 91, s. 38.

(5)  Stanovisko č. 7/2004 a zahrnutí biometrických prvkov do povolení na pobyt a víz pri zohľadnení zriadenia Európskeho informačného systému o vízach (VIS) (Markt/11487/04/EN PS – 96) a pracovný dokument o biometrii (MARKT/10595/03/EN – PS 80).

(6)  Odhaduje sa, že až do 5 % ľudí nie je možné zaregistrovať (pretože nemajú snímateľné odtlačky prstov alebo vôbec žiadne odtlačky).

----

III Oznámenia

Komisia

----

MEDIA 2007 — Vývoj, distribúcia a propagácia

Výzva na predkladanie návrhov — EACEA č. 16/06

Zavádzanie programu na podporu vývoja, distribúcie a propagácie európskych audiovizuálnych diel

Podpora vývoja projektov (schéma „Media – nové talenty“, podpora jednotlivých projektov a balíkov projektov)

(2006/C 320/11)

1.   Ciele a popis

Cieľom programu MEDIA 2007 (Vývoj) je podpora vývoja audiovizuálnych projektov pre európske a medzinárodné trhy v nasledujúcich žánroch: hrané filmy, tvorivé dokumentárne filmy, animované filmy a multimediálne projekty.

2.   Prípustní žiadatelia

O podporu môžu žiadať len nezávislé spoločnosti, ktorých hlavnou činnosťou je audiovizuálna a/alebo multimediálna produkcia. Žiadateľské spoločnosti musia byť zriadené v jednej z nasledujúcich krajín: členských krajín Európskej Únie, Európskej ekonomickej dohody, ktoré sa zúčastňujú na programe MEDIA 2007 (Island, Lichtenštajnsko, Nórsko) ako aj Švajčiarsko, pokiaľ bude s touto krajnou uzavretá nová dohoda o spolupráci v rámci programu MEDIA.

Žiadateľské spoločnosti musia tiež preukázať, že majú predchádzajúce skúsenosti s prácou v oblasti audiovizuálnej produkcie v súlade so smernicami.

3.   Rozpočet

Celkový rozpočet stanovený na spoločné financovanie projektov sa odhaduje na 13 miliónov EUR. Finančná pomoc od Komisie nemôže prekročiť 50 % celkových prípustných nákladov (60 % pre projekty, ktoré zdôrazňujú kultúrnu rôznorodosť Európy). Maximálna výška podpory v prípade podpory balíka projektov je 150 000 EUR. Pre jednotlivé projekty sa pohybuje medzi 10 000 – 80 000 EUR v závislosti od žánru.

4.   Uzávierka predkladania návrhov

Žiadosti musia byť zaslané EACEA najneskôr do

5.   Podrobné informácie

Podrobná príručka spolu s formulármi žiadosti je k dispozícii na internetovej stránke:

http://ec.europa.eu/comm/avpolicy/media/index_en.html.

Žiadosti musia byť v súlade s požiadavkami stanovenými v príručke a musia byť predložené na príslušných formulároch.

----

----

MEDIA 2007 — Vývoj, distribúcia, propagácia a vzdelávanie

Výzva na predkladanie návrhov — EACEA č. 18/06

Vzdelávanie

(2006/C 320/12)

1.   Ciele a popis

Táto výzva na predkladanie návrhov vychádza z rozhodnutia Európskeho parlamentu a Rady č. 1718/2006/ES, ktorým sa zakladá jednotný viacročný program pre opatrenia Spoločentva v oblasti audiovizuálnej tvorby na obdobie 2007 – 2013.

Medzi aktivity, ktoré majú byť vykonané na základe uvedeného rozhodnutia, patrí zlepšovanie odborného vzdelávania odborníkov v audiovizuálnej oblasti, s cieľom poskytnúť im vedomosti a kompetencie potrebné k tvorbe takých diel, ktoré budú konkurencieschopné na európskom ako aj ostatných trhoch, a to najmä v týchto oblastiach:

2.   Oprávnení záujemcovia

Súčasné oznámenie je adresované európskym organizáciám alebo spoločnostiam, ktoré sú zaregistrované alebo vlastnené občanmi členských štátov Európskej únie a krajín Európskej ekonomickej dohody, ktoré sa zúčastňujú na programe MEDIA 2007 (Island, Lichtenštajnsko, Nórsko) ako aj Švajčiarsko, pokiaľ bude s touto krajnou uzavretá nová dohoda o spolupráci v rámci programu MEDIA.

Táto výzva je určená záujemcom, ktorí patria do jednej z týchto kategórií, a ktorých aktivity patria do vyššie uvedených oblastí:

3.   Rozpočet projektov

Maximálna výška rozpočtu, ktorý je k dispozícii v rámci tejto výzvy na predkladanie návrhov je 4 340 000 EUR s prihliadnutím na dostupné prostriedky v rozpočtovom roku 2007.

Finančná podpora Komisie nemôže prekročiť 50 %/60 % celkových prípustných nákladov.

Finančný príspevok sa poskytuje vo forme subvencie.

Maximálna dĺžka trvania projektov je 12 mesiacov.

4.   Uzávierka podávania žiadostí

Žiadosti musia byť zaslané EACEA najneskôr do 9. marca 2007.

5.   Doplňujúce informácie

Úplné znenie výzvy na predkladanie návrhov ako i formuláre žiadostí su k dispozícii na internetovej stránke:

http://ec.europa.eu/comm/avpolicy/media/forma_en.html

Žiadosti musia spĺňať ustanovenia úplného znenia výzvy a musia byť podané na príslušnom formulári.

----

----

OZNÁMENIE ČITATEĽOM

Od 1. januára 2007 sa mení štruktúra úradného vestníka s cieľom poskytnúť prehľadnejšiu klasifikáciu uverejňovaných aktov pri zachovaní nevyhnutnej kontinuity.

Novú štruktúru spolu s príkladmi ilustrujúcimi jej použitie pri triedení aktov možno pozrieť na webovej stránke EUR-Lexu na tejto adrese:

http://eur-lex.europa.eu/sk/index.htm

----